OzLabs/hebrew-wiki-articles huggingface dataset:
היוגב

הסמל הישן
בית העם במושב היוגב
הַיּוֹגֵב הוא מושב עובדים בעמק יזרעאל, השוכן לצד כביש מגידו-יקנעם, כ-7 ק"מ ממערב לעפולה, בתחום השיפוט של המועצה האזורית עמק יזרעאל. שם היישוב נגזר מהמילה "יוגב" שפירושה עובד אדמה.

== היסטוריה ==
המושב נוסד באוגוסט 1949 על אדמות חירבת ליד על ידי גרעין של יוצאי חברות נוער מאוסטריה, מגרמניה ומרומניה ומילידי הארץ שהתארגנו בשנת 1941, עברו הכשרה בכפר ויתקין ובאר טוביה ואיישו את בית אשל שליד באר שבע, משנת 1943 עד לאחר מלחמת העצמאות. לאחר שבית אשל נהרסה במלחמת העצמאות הם עברו לעמק יזרעאל והתמקמו באופן זמני במבנים של מנחת מגידו, שדה תעופה בריטי קטן שננטש. בעת ייסודו מנה המושב 70 משפחות, אך הוא תוכנן לכלול 120 משקים וכ-30 משפחות נוספות של בעלי מקצוע. באפריל 1950 הונחה אבן פינה לבתי הקבע של המושב, אותם בנו אנשי המושב בעצמם. ביוני 1951 כבר עמדו 60 הבתים הראשונים על כנם והמושב כלל 110 משפחות לאחר שקלט עולים חדשים, עוזבי קיבוצים ובני מושבים. בהמשך, עזבו רבים מהמייסדים את המושב ובמקומם באו אחרים. מספר המשפחות במושב ירד ל-88 בתחילת 1957 ובשנת 1957 הגיע לכ-80 משפחות.

כביש הגישה למושב באורך כ-3.5 קילומטר נסלל בשנת 1951 אולם רק חלק זופת, דבר שהקשה על תושבי המושב במשך שנים, עד סיום סלילת הכביש בסוף 1956. במושב הוקצו לכל משק בין 65 ל-70 דונם, חציו לפלחה וחציו למטעים משותפים, אולם התפתחות המושב נבלמה בתחילתה בגלל מחסור במים. בעיה זו נפתרה ב-1955 עת חובר המושב לבארות של מקורות באזור מגידו. בעיה נוספת איתה התמודדו במושב הייתה גנבות של פרות בידי מסתננים. בסוף שנת 1958 חובר המושב לרשת החשמל ובשנת 1960 נפתח במושב סניף דואר.

המושב סבל מקשיים כלכליים רבים. חלק מהאדמות שהוקצו למושב היו אדמות ציבוריות שלא התאימו לייעודן. מטעים שניטעו הכזיבו והמשבר בענף הלול בסוף שנות ה-50 הביא על אנשי המושב חובות. בעקבות הבעיות הכלכליות עבר המושב בשנת 1963 לטיפול מחלקת ההתיישבות של הסוכנות היהודית ובמסגרת השיקום הוקצו למושב 400 דונם במקום האדמות הירודות. מצב המושב לא שפר ובשנת 1976 נחתמה איגרת חוב שלפיה מקרקעי המשבצת החקלאית של המושב, לרבות מקרקעי הנחלות הבלתי-מאוישות, שועבדו לבנק החקלאות לישראל. משנת 1988 מצוי המושב בכינוס נכסים שהומרה בשנת 1992 לטיפול משקם בעקבות הסדר חובות המושבים.

כלכלת חברי המושב מבוססת על ענפים חקלאיים - גידולי שדה, רפת, דיר, לול וחממות פרחים, על עסקים קטנים בתחומים שונים - חנויות פרחים, מחלבת גבינות, צרכנייה, מוסכים בעלי התמחויות שונות (אופנועים ומכוניות שטח), חוות סוסים, הדרכות לבניית קומפוסטרים ובנייה ירוקה, צימרים, וכן על עבודה מחוץ למושב.

בשנת 2007, לכבוד חג השבועות, הושק אתר אינטרנט ובו מידע ותמונות אודות המושב.

ביולי 2011 נערכה מחאת אוהלים על מדשאת בית העם, במטרה למחות על מדיניות המזכירות בנושא הרחבת היישוב.

בשנת 2019 נחגג חג ה-70 למושב ברצף פעילויות בכל החגים ובהוצאת ספר על המושב.

בשנת 2020 הצטרף המושב לתנועת הנוער השומר הצעיר והפך למושב הראשון המצטרף לתנועה שעד אז זוהתה עם התנועה הקיבוצית.

==קישורים חיצוניים==

* 
* [http://www.romgalil.org.il/cds/164/ היוגב] באתר הרשות לפיתוח הגליל
* 
* 
* 
* 

==הערות שוליים==

קטגוריה:יישובים שהוקמו ב-1949
קטגוריה:מושבי תנועת המושבים
קטגוריה:עמק יזרעאל
קטגוריה:היוגב
חתול סיבירי

חתול סיבירי

חתול סיבירי הוא גזע של חתול הבית שמוצאו בסיביר, רוסיה. חתול זה בעל פרווה ארוכה ובהירה.

== היסטוריה של הגזע ==
גזע שהתפתח באופן טבעי, ללא התערבות האדם, באזור סיביר, בצפון רוסיה. העדות הראשונה לקיומו באירופה היא מהאלף הראשון לספירה. חתולים רבים מהגזע אומצו על ידי נזירים ברוסיה, והחתולים גילו כלפיהם נאמנות רבה. מהגרים, שעזבו למוסקבה, נהגו לקחת עמם את החתולים. ברוסיה באותה תקופה נאסרה אחזקת חיות מחמד, והגזע לא טופח. רק במאה ה-19 בוית באופן סופי. הגזע היה מוכר במערב ואפילו התחרה בתערוכות חתולים כבר בתחילת המאה ה-19 אך נדחק הצידה על ידי החתולים הפרסיים הפופולריים. בעקבות העניין המחודש שעלה בקרב אגודות חתולים באירופה בשנות השמונים של המאה ה-20, מגדלים ברוסיה החלו למקד תשומת לב בגזע המקומי שנזנח. בשנת 1990 הגיעו הסיביריים הראשונים לארצות הברית כחלק מתוכנית חילופי גזעים, שבה הגיע גזע ההימלאיה לרוסיה. 

החתול הסיבירי זכה לאהבת המקומיים כיוון שהגן על מחסני התבואה מפני מכרסמים.

== מבנה כללי ==
משקלו בינוני עד גדול, בדרך כלל הנקבות קטנות יותר מהזכרים. 

החתול הסיבירי התאים עצמו לסביבתו, וכך התאפשר לו לשרוד את החורף הקפוא: פרווה תחתונה עבה וסמיכה מאוד ופרווה עליונה מעט קשה למגע ועמידה בפני מים; כף רגל עגולה וגדולה, המאפשרת תנועה טובה יותר על משטחי שלג וקרח. מבנה גופו מלבני, מאוד מוצק, ובעל חזה רחב. רגליו חזקות ובגובה בינוני. ראשו מעט יותר ארוך מרחב, וכל הקווים בראש בגודל ואורך בינוני ובקווים עגולים. אחד המאפיינים של גזע זה הוא הסנטר הנוטה לאחור. פרוות הקיץ קצרה ודלילה הרבה יותר. כל צבעי העיניים מקובלים, אך ניכרת עדיפות לירוק. התפתחותם איטית עד לבגרות מלאה.

אחד ממאפייני הגזע המיוחדים הוא תכונת ההיפו-אלרגניות שלו. לגזע הסיבירי ישנה כמות קטנה משמעותית של חלבון בנוזל הרוק שלהם הגורם תגובות אלרגיות. חלבון זה המצוי בדרך כלל בכמות גדולה יותר אצל שאר גזעי החתולים הוא הגורם לתגובות האלרגיות אצל אנשים אלרגיים. מאחר שחתולים מלקקים את פרוותם, לאחר התייבשות הרוק החלבון שנשאר על הפרווה מתפזר יחד עם נשירתה ויוצר תגובה אלרגית אצל אנשים הסובלים מאלרגיה. המחסור בחלבון זה בגזע הסיבירי מסב לו פופולריות רבה בקרב אוהבי חתולים האלרגיים אליהם.

==קישורים חיצוניים==

* [https://mamacat.co.il/siberian-cat/ מידע על החתול הסיבירי]

סיבירי, חתול
מיין קון

צבע ואן.]]
בצבע שחור ולבן]]
מיין קון הוא גזע של חתול הבית. הגזע נחשב לגדול ביותר מבין גזעי החתולים המבויתים.

==היסטוריה של הגזע==
מקורו של המיין קון ממדינת מיין שבצפון ארצות הברית, הסברה המקובלת היא שהמיין קון התפתח מזיווג של חתול בית עם חתול קצר שיער של אחד המתיישבים באמריקה וחתול ארוך שיער של אחד הסוחרים שהגיעו לאזור. האחרון הזדווג עם חתולים קצרי שיער מקומיים, ואלה, שרדו את החורף הקשה של ניו אינגלנד ויצרו דור נוסף של צאצאים, כך שהחתול נוצר בלי התערבות אדם. הגזע התפתח טבעית לחתול חסון, מתאים לחורף הקשה והאקלים המשתנה של האזור. הוא זכה לכינוי "הענק העדין" בשל אופיו הנינוח, ובשל חסינותו לאקלים השתמשו בו בחוות באזור כלוכד עכברים.

הראשונה שהחלה בתיעוד הגזע בתחרויות היא גברת א. ר. פירס. נציג רשמי ראשון בתערוכות מטעם ילידי אמריקה נרשם בינואר 1878. בתחילה זכה המיין קון לניצחונות רבים בתערוכות חתולים, אולם נציגותו בתערוכות דעכה בהדרגה עד 1950, אז פורסמה שמועה, כי הגזע נכחד. בתקופה זו אלטה סמית' ורובי דייר הקימו את "המועדון המרכזי למיין קון", במטרה לעקוב אחר רישומים של החתול ולהחזירו למודעות ולתערוכות. עד סופו של הארגון ב-1963 הוא פעל רבות למען הגזע, כולל קביעת סטנדרט הגזע. לאחר ניסיונות רבים, החל מ-1 במאי 1975 הוכר המיין קון כגזע נפרד, ולא כחלק מהפרסיים. שנה מאוחר יותר, ב-1976 הוכר סטנדרט הגזע לאליפות.

הרבה אגדות קשורות למוצאו: בובקט אמריקאי שהזדווג עם חתולי בית שהובאו לצפון אמריקה או חתולי בית שהזדווגו עם דביבונים, למרות שהברירה האחרונה אינה אפשרית גנטית. אגדה נוספת מספרת שהם צאצאי החתולים של מארי אנטואנט, מלכת צרפת לשעבר, שהתרבו עם חתולים באמריקה.

==מראה כללי==
פרווה עשירה ושופעת הבנויה מפרווה תחתונה רכה ופרווה עליונה מעט יותר קשה. גדול ממדים, בעל גוף חסון ושרירי, מסיבי מאוד, רחב חזה, בעל גוף ארוך ומלבני, רגליים לא מאוד ארוכות וחזקות שיוצרות מלבן עם הגוף; ראש ארוך עם קווים מלבניים. אוזניים גדולות, רחבות בבסיס ומעט עגולות בקצוות, שעירות, גם החוצה מגבולות האוזניים, מיקום האוזניים - גבוה על הראש. עיניים גדולות במבנה מעט אלכסוני, אך נראות עגולות כאשר החתול פותח אותן; מתפתח לאט, ולעיתים מגיע להתפתחות מלאה רק בגיל 3-4 שנים. גזע מאוד פופולרי בארצות הברית וגם באירופה. הפרווה ארוכה כדוגמת החתול הפרסי. כל הצבעים מותרים לגידול, כולל כל הצבעים והדוגמאות עם לבן. לא מוכרים: דוגמת הפרווה של הסיאמיים והצבעים שוקולד, לילך, קינמון ופון (סוג מסוים של קרם).

משקל נקבות 4-6 ק"ג, זכרים 5.5-7 ויותר.

==קישורים חיצוניים==

* 

קטגוריה:גזעי חתולים
ביסמרק (דקוטה הצפונית)

ביסמרק (באנגלית: Bismarck) היא עיר הבירה של מדינת דקוטה הצפונית שבארצות הברית, וכן בירת מחוז בורליי. העיר נמצאת על גדת נהר מיזורי, מול העיר מנדאן שבעברו השני. שתי הערים הן גוש מטרופוליטני אחד.

העיר נקראת על שמו של קנצלר גרמניה הראשון אוטו פון ביסמרק. בקרבת העיר נמצא שדה התעופה המוניציפלי ביסמרק.

== היסטוריה ==
במשך אלפי שנים סביבת ביסמרק הייתה מיושבת על ידי עמים אינדיאנים. משלחת לואיס וקלארק, משלחת חקר אירופאית, עברה בסביבת העיר בתחילת המאה ה-19. ההתיישבות האירופאית הראשונה הוקמה בשנת 1872. פתיחת קווי רכבת וגילוי זהב פיתחו רבות את העיר. בשנת 1883 ביסמרק הפכה לבירת טריטוריית דקוטה, ובשנת 1889, עם צירוף דקוטה הצפונית לאיחוד, ביסמרק הפכה לבירת המדינה החדשה.

== אקלים ==
ביסמרק ממוקמת באמצע המישורים הגדולים, בין המרכזים הגאוגרפיים של ארצות הברית וקנדה. האקלים של ביסמרק מאופיין בחורפים קרים, סוערים, מעט מושלגים ובקיצים לחים. סופות רעמים מתרחשות באביב ובקיץ, אך חלק גדול משאר ימות השנה יבש.

החודש החם ביותר בביסמרק הוא יולי, עם ממוצע יומי של 21 מעלות צלזיוס, עם שוני גדול במעלות בדרך כלל בין היום והלילה. החודש הקר ביותר הוא ינואר, עם ממוצע של - 13.6 מעלות צלזיוס מתחת לאפס. רוב המשקעים יורדים בין החודשים מאי עד ספטמבר, לעומת זאת המשקעים יחסית דלילים בחודשי החורף. עוצמת השלג בחורף היא בדרך כלל קלה עד בינונית.

== דמוגרפיה ==
נכון לשנת 2019 מתגוררים בעיר 73,529 תושבים. בעיר נמצאים 23,185 משקי בית ו-14,444 משפחות. צפיפות האוכלוסין היא 797.4 נפשות לקמ"ר.

מוצא התושבים: גרמני - 57.9%, נורווגי - 18.2%, רוסי - 7.7%, אירי - 7.2%, אנגלי - 5.0% ושוודי - 4.3%. מבחינה גזעית, 92.4% מהאוכלוסייה הם לבנים.

==קישורים חיצוניים==

* 
* 

קטגוריה:דקוטה הצפונית: ערים
קטגוריה:מדינות ארצות הברית: ערי בירה
קטגוריה:יישובים שהוקמו ב-1872
מאשה וייזל

מאשה וייזל (1955, חיפה – 11 באפריל 2015<ref></ref>, חיפה) הייתה סופרת, פסלת וציירת ישראלית.

==פעילות אמנותית==
תערוכות בולטות: בשנת 1985 עלתה תערוכת היחיד שלה "טלאים ותכריכים" במוזיאון בית לוחמי הגטאות. כן הציגה בתערוכת "שקוף" בגלריית עקד (1992), ובתערוכת היחיד "כביש החוף" בגלריית תירוש (1993). בשנת 1990 נכללה בספר "אמני דור כור-ההיתוך בישראל: ציירים ופסלים ישראליים – היום: לכסיקון ביוגרפי" (הוצאת עקד). בשנים 1999–2007 יצרה וייזל ופיתחה את תוכנת המחשב "לדעת לראות", אנציקלופדיה וירטואלית לתולדות האמנות.

וייזל ייצגה את ישראל בפרויקט אמנותי בינלאומי בקטלוניה בשנת 2011. הציגה מיצב ענק שכלל צילום, פיסול ווידאו-ארט בתערוכה בלורנס דל פנדאס ובגלריית "פספרטו" בברצלונה.

==ספריה==
* "לחדר שלי ארבע פינות" (1982, סִפרִיַּת פועלים): ספר לגיל הרך המאויר על ידי הסופרת בבובות עשויות פימו. הספר מתאר את חדרה של חמוטל הקטנה, שקרויה על שם בתה הבכורה של הסופרת.
* "מכתבים למרתה" (1995, עם עובד): מגולל את סיפוריהן של שתי נשים: מרתה ריניצקי, חוקרת תרבויות עתיקות שחיה בוורשה בזמן מלחמת העולם השנייה וחנה רז, צלמת צעירה תושבת חיפה המדמיינת את מרתה כדודתה המתה וכותבת לה מכתבים. כפי העולה מעלילת הספר, לא ברור מי כותב את לקסיקון תור הזהב והאם מרתה ריניצקי קיימת או פרי דמיונה של חנה רז בלבד.
* "טלאים" (1996, הוצאת גוונים): רומן רחב יריעה העוקב אחר חייהם של מספר דמויות בחיפה במשך כ-70 שנה, ביניהם מהדי, מורה ערבי שאיבד את משפחתו בבריחה הגדולה ב-48 והופך לזקן תמהוני בעל כוחות מיוחדים החי בגליל ושרה, שהזמן שלה עצר כשהייתה בת 30 ומאז היא תופרת שמיכות טלאים. כמו כן עוקב הספר אחר גלגוליהם של שבתי צבי ונתן העזתי.

==קישורים חיצוניים==

* 
* 
* 

==הערות שוליים==

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:פסלות ישראליות
קטגוריה:פסלים ישראלים
קטגוריה:ציירות ישראליות
קטגוריה:ציירים ישראלים
קטגוריה:ישראליות שנולדו ב-1955
קטגוריה:ישראלים שנולדו ב-1955
קטגוריה:ישראליות שנפטרו ב-2015
קטגוריה:ישראלים שנפטרו ב-2015
אפקט משולב

אפקט משולב הוא כשל לוגי רטרודוקטיבי שבו דבר אחד נחשב כסיבה לאחר, כאשר למעשה שניהם נובעים מסיבה שלישית שברקע. כשל זה נחשב לעיתים קרובות לסוג מיוחד של כשל פוסט הוק. 

דוגמאות:
* אנחנו חווים כעת מצב מוזר של אבטלה גבוהה, שנגרמת בגלל ביקושים צרכניים חלשים. (למעשה, סיבה יסודית יותר היא רמות ריבית גבוהות המפחיתות את היכולת ליטול הלוואות אצל מעסיקים וצרכנים כאחד)
* העלייה בצריכת קרטיבים בחודשי הקיץ גורמת לעלייה בשריפות. (למעשה, החום הוא הגורם המשמעותי המביא גם לעליה בצריכת קרטיבים וגם לעלייה בשריפות).

==ראו גם==
*מתאם אקראי

אפקט משולב (כשל סיבה בודדת)
מתאם אקראי

מתאם אקראי או "קשר אקראי" בסטטיסטיקה הוא מצב שבו ישנו מתאם בין שני משתנים, על אף שאין ביניהם בפועל קשר סיבתי. שני המשתנים עשויים להיות חופפים (כלומר, קשורים מבחינה סטטיסטית), אך לא קשורים זה לזה סיבתית משום שהקשר הסטטיסטי ביניהם נגרם על ידי משתנה שלישי. במקרים מסוימים, המתאם אינו נמצא בתצפית המקורית, אך נוצר בגלל האופן שבו מעובדים הנתונים ("ארטיפקט"). 

דוגמה טיפוסית למתאם אקראי יכולה להיות המקרה של פשיעה וצריכת גלידה. בין שני המשתנים הללו יש מתאם טוב, מה שעשוי להוביל למסקנה השגויה שיש ביניהם קשר סיבתי. למעשה, המתאם אקראי ונובע ממשתנה שלישי – חום. בימים חמים אנשים נוטים לצאת יותר מהבית לרכוש גלידה וגם לבצע יותר פשעים או ליפול קורבן להם. דוגמה טובה נוספת היא ההיגד הבא, מבית מדרשו של מארק טוויין: "בגדים עושים את האדם, אנשים עירומים משפיעים מעט מאוד, אם בכלל, על האירועים בעולם". המתאם כמובן נובע מכך שאנשים נוטים להתלבש לפני שהם משתתפים באירועים רבי השפעה.

דוגמה נוספת היא "הקשר המובהק" הבא: 
[http://www.forbes.com/sites/erikaandersen/2012/03/23/true-fact-the-lack-of-pirates-is-causing-global-warming/ התחממות כדור הארץ היא תוצאה ישירה של הירידה במספר הפיראטים בעולם], קשר המגובה אף בגרפים מתאימים. ברור לכל כי מאז המאה ה-19 ירד מספר הפיראטים, וכן כי עלתה ההתחממות הגלובלית, אך ברור גם כי אין שום קשר בין שני נתונים אלה. טענה זו היא, אגב, אחד מאמונות הדת הפארודית פסטפריאניזם, ומטרתה ללמד אנשים חשיבה ביקורתית בכל הנוגע לסטטיסטיקה.

==ראו גם==
*מתאם מצביע על סיבתיות
*מתאם אקראי ככשל לוגי
*אפקט משולב

קטגוריה:מדדי קשר
נמל התעופה הבין-לאומי ג'ומו קניאטה

נמל התעופה הבין-לאומי ג'וֹמוֹ קֶניָאטַה הוא נמל התעופה של העיר ניירובי ונמל התעופה הבין-לאומי הראשי של קניה. קרוי על שם ג'ומו קניאטה, ראש ממשלתה ואחר כך נשיאה הראשון של קניה. הנמל הוא העמוס ביותר באזור מזרח אפריקה והשביעי בהיקף פעילותו באפריקה. השדה ממוקם באמבקסי (Embakasi), פרבר של ניירובי הממוקם דרומית-מזרחית לעיר. בנמל פועלים מסלול המראה יחיד ובית נתיבות יחיד.

הנמל נחנך בשנת 1958, בתקופת השלטון הבריטי בקניה, ונקרא אז שדה התעופה ניירובי אמבקסי. בשנות השבעים נבנה בית נתיבות חדש, מצדו השני של מסלול ההמראה, ובית הנתיבות הישן עבר לשימוש חיל האוויר הקנייתי.

במבצע יונתן, ב-4 ביולי 1976, מטוסי ההרקולס בדרכם חזרה לישראל, טסו אל נמל התעופה של ניירובי, לצורך תדלוק וטיפול בפצועים. במקום הוקם בית חולים שדה צה"לי, בפיקוד אל"ם אהוד ברק, שהיה ממתכנני מבצע החילוץ. הרופאים ניצלו את הפסקת התדלוק הקצרה כדי לטפל בפצועים ובחלק מבני הערובה. המטוסים תידלקו והמשיכו לישראל.

ב-2005 הוכרז על תוכנית לפתח את נמל התעופה, כדי להתאימו לכמויות הנוסעים הגדלות. ב-2011 הוחל בעבודות לבניית מסלול המראה חדש.

ב-7 באוגוסט 2013 פרצה במקום דליקת ענק, ונמל התעופה נסגר להמראות ונחיתות עד להודעה חדשה, אך איש לא נהרג. יומיים קודם לכן, תקלה בצינור הדלק בשדה התעופה גרמה לביטול טיסות וכ-1,000 אנשים נאלצו לשהות לילה נוסף בעיר. נמל התעופה נפתח מחדש לטיסות בינלאומיות בתוך זמן קצר, כאשר אהלים משמשים כתחליף ארעי לבית הנתיבות שעלה באש.

==קישורים חיצוניים==

* 
* [http://www.kenyaairports.com/jkia/IndexJkia.php שדה התעופה הבינלאומי ג'ומו קניאטה], באתר רשות שדות התעופה הקנייתית

==הערות שוליים==

קטגוריה:קניה: מבנים
קטגוריה:קניה: תחבורה
ג'ומו קנייטה
קניאטה
קטגוריה:ניירובי
טומיסלב ניקוליץ'

טומיסלב ניקוליץ (בסרבית: Томислав Николић; נולד ב-12 בפברואר 1952 בקרגוייבץ, סרביה, אז רפובליקה סוציאליסטית במסגרת יוגוסלביה) הוא פוליטיקאי סרבי (ולשעבר יוגוסלבי) ונשיא סרביה בשנים 2012–2017

==בתקופת יוגוסלביה==
במשך שנים רבות היה ניקוליץ' חבר במפלגה הרדיקלית הסרבית (SRS), ושימש כחבר פרלמנט מטעמה.

ניקוליץ' כיהן כסגן ראש ממשלת סרביה בשנים 1998–1999, בהן הייתה סרביה חלק מהרפובליקה הפדרלית של יוגוסלביה, וכסגן ראש ממשלת הרפובליקה הפדרלית של יוגוסלביה (ממשלת קואליציה) בשנים 1999–2000.

בשנת 2000 התמודד בבחירות לנשיאות הרפובליקה הפדרלית של יוגוסלביה והגיע למקום השלישי.

בפברואר 2003 הסגיר עצמו מנהיג המפלגה הרדיקלית, ווייסלב ששל, לבית הדין הפלילי הבינלאומי ליוגוסלביה לשעבר, נוכח האשמתו בפשעי מלחמה ובפשעים נגד האנושות במהלך מלחמות יוגוסלביה. עקב כך מונה טומיסלב ניקוליץ' לסגן מנהיג המפלגה הרדיקלית ולמנהיגהּ בפועל.

באותה שנה אף התמודד על נשיאות סרביה וזכה במספר הקולות הגדול ביותר, אך תוצאות הבחירות לא היו תקפות עקב השתתפות מועטה של בעלי זכות בחירה. בשנת 2004 התמודד שוב, השיג כ-30% מהקולות בסיבוב הראשון וכ-45% בסיבוב השני, וכך הפסיד לבוריס טאדיץ'.

==בסרביה העצמאית==
לזמן קצר בשנת 2007 שימש ניקוליץ' כנשיא האספה הלאומית של סרביה (יו"ר הפרלמנט).

בשנת 2008 התגלעה מחלוקת בין ניקוליץ' למנהיג המפלגה הרדיקלית ווייסלב ששל (שעדיין היה עצור בהאג לצורך משפטו) ולבכירים אחרים, עקב תמיכת ניקוליץ' בהצטרפות סרביה לאיחוד האירופי. כתוצאה מכך פרש ניקוליץ' מהמפלגה הרדיקלית והקים את המפלגה הפרוגרסיבית הסרבית, אליה הצטרפו כמה חברים מן המפלגה הרדיקלית.

בשנה זו התמודד על נשיאות סרביה, הפעם כמדינה עצמאית (עקב פרישת מונטנגרו מהאיחוד עם סרביה בשנת 2006), והפסיד לבוריס טאדיץ' (שכעת היה הנשיא המכהן).

ב-6 במאי 2012 התמודד ניקוליץ' שוב על נשיאות סרביה והעפיל לסיבוב השני. בסיבוב זה, שהתקיים ב-20 במאי 2012 ניצח ניקוליץ' את טאדיץ' (שהתפטר חודש קודם לכן מן הנשיאות מטעמים טקטיים). ניקוליץ' נכנס לתפקידו ב-31 במאי 2012, והוא הנשיא השני של סרביה מאז הפכה למדינה עצמאית.

הוא סיים את כהונתו ב-30 במאי 2017 כשבמקומו נכנס לתפקיד הנשיא הנבחר אלכסנדר ווצ'יץ'.

==קישורים חיצוניים==

* 

* 

קטגוריה:ערכים שבהם תבנית בריטניקה אינה מתאימה
קטגוריה:נשיאי סרביה
קטגוריה:פוליטיקאים סרבים
קטגוריה:פוליטיקאים יוגוסלבים
קטגוריה:מקבלי עיטור הידידות (רוסיה)
קטגוריה:סרבים שנולדו ב-1952
סטאדיו דלה אלפי

סטאדיו דלה אלפי (באיטלקית: Stadio delle Alpi) היה אצטדיון רב-תכליתי בטורינו שבאיטליה. האצטדיון הכיל 67,229 מקומות ישיבה, ושימש בתור מגרשן הביתי של הקבוצות יובנטוס וטורינו. שם האצטדיון נגזר ממיקומו בסמוך להרי האלפים. 

האצטדיון נבנה בשל גודלו הקטן של הסטאדיו קומונלה, האצטדיון הקודם אשר שימש את הקבוצות, וכן לקראת משחקי גביע העולם 1990 שנערכו באיטליה, שבמסגרתם אירח האצטדיון בין היתר משחק סיבוב שני בין ארגנטינה וברזיל וכן משחק חצי גמר בין גרמניה ואנגליה.

לסטאדיו דלה אלפי היה מוניטין גרוע בקרב הצופים, אשר התלוננו כי היציעים רחוקים מדי מהמגרש בשל מסלולי הריצה וכי הראות בחלק מהיציעים אינה מספקת - מן השורות התחתונות של יציעי הישיבה לא ניתן לראות המגרש במלואו. כמו כן, נשמעו תלונות על כך שהוא רחוק ממרכז העיר ומבנהו משאיר את הצופים חשופים לתנאי מזג האוויר השונים.

בשנת 2003 רכשה יובנטוס את האצטדיון מעיריית טורינו בסכום של 25 מיליון אירו. בחודש מאי 2006, הוא נסגר לצורך הריסתו, ובנייה של אצטדיון חדש בשם אצטדיון יובנטוס, על אותה קרקע. בנייתו של האצטדיון החדש הסתיימה בשנת 2011, והוא מכיל כ-41,000 מקומות ישיבה, כשצורת היציעים הפכה מאליפטית למלבנית, תוך ביטול מסלולי הריצה.

==קישורים חיצוניים==

* [http://www.stadiumguide.com/dellealpi.htm סטאדיו דלה אלפי] ב-[https://web.archive.org/web/20090708044302/http://www.stadiumguide.com/index.htm Stadium Guide]
* [http://www.worldstadiums.com/stadium_menu/past_future/pictures/past_stadiums/torino_alpi.shtml סטאדיו דלה אלפי] ב-[http://www.worldstadiums.com/ World Stadiums] 

דלה אלפי
קטגוריה:אצטדיונים ומתקני ספורט לשעבר
קטגוריה:אצטדיוני מונדיאל 1990
קטגוריה:טורינו: ספורט
קטגוריה:יובנטוס
קטגוריה:טורינו: מבנים
קטגוריה:איטליה: אצטדיונים ומתקני ספורט
קטגוריה:טורינו (כדורגל)
הלנה (מונטנה)

הלנה (באנגלית: Helena) היא עיר הבירה של מדינת מונטנה שבארצות הברית, וכן עיר הבירה של מחוז לואיס וקלארק. בעיר מתגוררים מעל 32,000 תושבים (נכון לשנת 2020) כאשר בשטח העיר רבתי מתגוררים כ-73,000 תושבים, הגיל הממוצע נכון ל-2010 הוא 40.3. שטחה של העיר הוא 36.3 קמ"ר, ואין בה שטחי מים.

סמל העיר הלנה הוא מגדל כיבוי האש שנבנה בשנת 1886 ועומד עד ימינו.

== היסטוריה ==
שבטים אינדיאנים התיישבו באזור לפני אלפי שנים, כאשר רוב הציוויליזציות לא שרדו עד היום. בתחילת המאה ה-19 החלו אנשים מערביים להתיישב באזור. מרבית ההגירה החלה לאחר סכסוכים מסחריים באיידהו, דבר שהוביל בשנת 1864 ליצירתה של טריטוריה חדשה שנקראה "טריטוריית מונטנה". העיר הלנה נוסדה ב-30 באוקטובר 1864, בעקבות גילוי של מצבורי זהב בלאסט צ'אנס קריק ("עמק הסיכוי האחרון"). הרחוב הראשי של הלנה הנקרא לאסט צ'אנס גאלץ עובר בתוואי העמק. במקור נקראה העיר "קרבטאון" (Crabtown) על שמו של ג'ון קראב. לאחר שגדלה אוכלוסיית העיר הוחלט לשנות את שמה של העיר. ג'ון סומרביל הציע לקרוא לעיר על שמו של עירו סנט הלנה אולם התושבים קראו לעיר "הל -נה" (HELL-en-a - "מקום הגהנום") ולא "סנט הלינה".

העיר תוכננה לראשונה בשנת 1865 על ידי ג'ון ווד, אולם הרחובות נבנו בצורה חסרת סדר, בעקבות התקדמות הכורים בעמק, ורחובות רבים הם רחובות ללא מוצא. בשנת 1870 יצא מן העיר משלחת בראשותו של הגנרל והפוליטיקאי הנרי וושבורן לחקור את הסביבה, שבעתיד תהפוך לפארק הלאומי ילוסטון.

בשנת 1888 התגוררו בעיר כ-50 מיליונרים, יותר מבכל עיר אחרת בעולם ביחס לאוכלוסייה. ריכוז גבוה זה תרם לפיתוח האדריכלות והמסחר בעיר. מהעמק כרו באותה עת זהב בשווי של כ-3.6 מיליארד דולרים בערכי היום. מרבית הזהב נכרה בשנת 1868 אולם גם בשנות ה-70 של המאה ה-20 התגלו מרבצי זהב. בשנת 1889 מונטנה הפכה למדינה ה-41 בארצות הברית, והלנה המשיכה להיות בירתה.

ב-2017 נבחר לראשונה ראש עיר שחור, וילמוט קולינס.

== אקלים ==
בעיר ישנם חורפים ארוכים עם שלגים קלים עד בינוניים וקיץ חם ויבש, הטמפרטורות הממוצעות הן מינוס 5.7 בחודש דצמבר לעומת 21.1 בחודש יולי, הטמפרטורות יכולות גם לעלות מעבר ל-30 מעלות. הטמפרטורות מתחת לאפס נמדדות סך הכל ב-23 לילות בשנה אך לעיתים רחוקות זה מתארך וכך גם חום של 32 מעלות המתרחשים בערך 19 ימים בשנה. הטמפרטורות הקיצוניות היו מינוס 41 מעלות ו-41 מעלות ב-2 בפברואר 1996 וב- 12 ביולי 2002 בהתאמה. 

== כלכלה ==
ההכנסה החיצונית של משק בית בעיר הוא 50,889 דולר ושיעור האבטלה עומד על 3.8% נכון ל-2013.

==השכלה גבוהה==
בעיר פועלת מכללת קארול (Carroll College) - מכללה נוצרית קתולית אשר הוקמה בשנת 1909 ולומדים בה כ-1,500 סטודנטים.

לאוניברסיטת מונטנה סניף בעיר בו לומדים לימודים טכנולוגיים. בקמפוס, שהוקם בשנת 1939 לומדים כ-1,000 סטודנטים.

== קישורים חיצוניים ==

הלנה בשנת 1870
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מונטנה: ערים
קטגוריה:מדינות ארצות הברית: ערי בירה
קטגוריה:יישובים שהוקמו ב-1864
כיוון הפוך

כיוון הפוך הוא כשל לוגי רטרודוקטיבי שבו יש היפוך בכיווניות בין סיבה לתוצאה. הסיבה נחשבת לתוצאה ולהפך. לרוב, נובע הכשל מבלבול או אי הבנת סדר הדברים מבחינת זמנים או כאשר יש ערפול בנוגע לסיבה האמיתית. 

דוגמאות:
* בימי הביניים האמינו כי כינים מועילות לבריאות, משום שרק לעיתים נדירות נמצאו כינים על אנשים חולים ולכן, כך האמינו, המחלה נגרמה בגלל עזיבת הכינים (בפועל, בגלל רגישותן לשינויים בחום הגוף נטו הכינים לנטוש אדם שסבל מחום גבוה. מאחר שלא ניתן היה להבחין בעליה בחום עד להוספת סימנים נוספים, הייתה המסקנה כי הכינים הן השומרות על הבריאות).
* הנטייה לעישון נגרמת ממחלת הסרטן.

==ראו גם==
*אפקט משולב

כיוון הפוך
דליה

דליה (שם מדעי: Dahlia) היא פרח רב שנתי בעל פקעות השייכת למשפחת המורכבים. מקורה במקסיקו, שם היא מוגדרת פרח לאומי.

שניים מ-30 המינים של הדליה הובאו לאירופה במאה ה-18. היו אלה הדליה הרבגונית והדליה האדומה שטופחו וגודלו בידי הבוטנאי השוודי אנדריאס דאהל, ועל שמו קרוי הצמח.

חרף מוצאה האמריקני, שפע הזנים של הדליה (כ-20,000 זנים) הוא תולדת מאמציהם של גננים אירופאים. הדליה מקובלת כיום כפרח קיץ הגדל בכל הארצות שאקלימן ממוזג.
== מאפיינים ==
בתפרחת של הדליה המקסיקנית המקורית יש מרכז צהוב ושוליים אדומים, אבל בזנים השונים אפשר למצוא כיום מכלול גוונים של אדום, צהוב וארגמן. הם שונים מאוד זה מזה בצורת הפרח ובגודלו, אך על פי רוב ניתן ללמוד משמותיהם על מראיתם. קיימים זנים שקוטר הקרקפת של פרחיהם מגיע ל-20 ס"מ. המין העיקרי, הדליה המנוצה, הוא בן כלאיים ונבדל משאר המינים בכך שהוא פוליפלואידי, כלומר מספר הכרומוזומים שלו כפול ממספר הכרומוזומים הבסיסי של שאר המינים.

ריבוין של הדליות השונות נעשה באמצעות פקעות. פקעות אלו מכילות כמויות ניכרות של חומר דמוי עמילן הקרוי אינולין. לאחר גמר הפריחה יש להוציא את הפקעות בזהירות מן הקרקע ולשמרן במקום יבש, עד למועד השתילה באביב הבא.

זנים מודרניים פופולריים כוללים:
<gallery>
תמונה:DahliaMoonfire.jpg
תמונה:DahliaLlandaff.jpg
תמונה:Dahlia-1-KayEss-2.jpeg
תמונה:Dahlia-2-KayEss-1.jpeg
תמונה:Dahlia-3-KayEss-2.jpeg
תמונה:Dahlia_yellowpinkorange.jpg
תמונה:Dahlia_pom_pom.jpg
תמונה:Dahlia Tengrove Millennium.jpg
תמונה:Dahlia Horst Athalie.jpg
תמונה:Dahlia Kenora Challenger.jpg
תמונה:Dahlia Mary's Jomanda.jpg
תמונה:Dahlia Mish Mash.jpg
File:Dahlia Woodland Merinda.jpg
תמונה:WhiteTippedDahlia.jpg
</gallery>

==קישורים חיצוניים==

* 

קטגוריה:מורכבים
קטגוריה:פרחים לאומיים
קטגוריה:מקסיקו: צומח
אצטדיון אטאטורק

אצטדיון אטאטורק (טורקית: Atatürk Olimpiyat Stadı), האצטדיון הגדול בטורקיה, ממוקם באיסטנבול ונבנה לקראת מועמדותה של טורקיה לארח אולימפיאדה.
== המבנה ==
בניית האצטדיון החלה בשנת 1999 והושלמה בשנת 2002 בעלות של כ-100 מיליון דולר. האצטדיון נקרא על שמו של מוסטפא כמאל אטאטורק, "אבי הטורקים" הנחשב לאבי האומה הטורקית המודרנית.

האצטדיון מכיל 80,000 מקומות ועומד בסטנדרטים אולימפיים. על כן הוכרז ב-2004 על ידי איגוד התאחדויות הכדורגל האירופאיות אופ"א כ"אצטדיון 5 כוכבים", דבר המאפשר לארח משחקי גמר אירופיים במקום.

באצטדיון אטאטורק נערכו כמה תחרויות אתלטיקה אירופיות. גלאטסראיי שיחקה את משחקי הבית שלה באטאטורק בעונת הכדורגל 2003–2004, לאור המצב הגרוע של אצטדיונה, אצטדיון עלי סמי ין, אם כי קבוצות אחרות גינו זאת. גלאטסראיי חזרה לבסוף לעלי סמי ין לקראת עונת 2004–2005, לאחר השיפוצים שעבר האצטדיון.

גמר ליגת האלופות לשנת 2005 בין ליברפול לבין מילאן נערך באצטדיון ב-25 במאי באותה שנה. האצטדיון נבחר גם לארח את גמר הטורניר בשנת 2020, אך בעקבות נגיף הקורונה הגמר התקיים באצטדיון האור שבליסבון, פורטוגל.
עקב זאת, גמר ליגת האלופות לשנת 2021 אמור היה להתקיים באצטדיון, אך לבסוף ועקב אילוצים התקבלה החלטה על ידי אופ"א לקיים את הגמר באצטדיון הדרגאו שבפורטו, פורטוגל.
כמו כן, לאחר שנתיים של דחיות, האצטדיון אירח את גמר ליגת האלופות לשנת 2023 ב-10 ביוני 2023.

==קישורים חיצוניים==

* 
* [http://www.stadiumguide.com/ataturkolympia.htm האצטדיון] באתר The Stadium Guide
* [http://www.worldstadiums.com/stadium_menu/architecture/stadium_design/istanbul_ataturk.shtml האצטדיון] באתר World Stadiums

==הערות שוליים==

אטאטורק
קטגוריה:אצטדיונים ומתקני ספורט באיסטנבול
אטאטורק
קטגוריה:איסטנבול: כדורגל
קטגוריה:איסטנבול בשאקשהיר
קטגוריה:אצטדיוני גמר ליגת האלופות
קטגוריה:הנצחת מוסטפא כמאל אטאטורק
אנדרה דרן

אנדרה דרן (בצרפתית: André Derain; 10 ביוני 1880 – 8 בספטמבר 1954) היה צייר ומאייר צרפתי שהתפרסם כאחד הציירים הבולטים בזרם הפוביזם, אותו פיתחו הוא, אנרי מאטיס ומוריס דה ולמינק. הקשר שלו עם פבלו פיקאסו וז'ורז' בראק היה מרכזי בהתפתחותו של הקוביזם המוקדם.

ציורים הושפעו הדוויזיוניזם (פוינטיליזם) של ז'ורז' סרה אך עם השפעה של פול גוגן - במקום דויזיוניזם מדעי ומדויק השתמש בו להעברת האווירה בציור. בניגוד לדויזיוניזם, דרן ממלא אזורי צבע גדולים והרווח בין נקודות הצבע הוא הלבן של הבד אשר נותן לציור אווירה בהירה יותר - השתמש בלבן של המצע ולא יצר אותו. ציוריו סכמטיים ואין התייחסות לפרטים. התעניינותו של דריין במסכות פרימיטיביות החלה לאחר שצפה במוצגים שהוצגו במוזיאון הכושי בלונדון, והוא היה מהראשונים שאספו אמנות שבטית מאפריקה.

המשטר הנאצי נמשך במיוחד להתמקדותו המאוחרת של דרן בסגנון קלאסי, ולאימוץ הפאר היווני, המתאים לטענתם האישית לשורשים עילאיים. עם זאת ההתאמה שלו עם המפלגה הנאצית במהלך כיבושם את צרפת זיכתה אותו במקום מפוקפק בתולדות הציור המודרני.

== קישורים חיצוניים ==

* [http://www.halter.net/gallery/derain-tr.html André Derain: A Virtual Art Gallery]
* [https://web.archive.org/web/20070828005638/http://www.serdar-hizli-art.com/modern_painting/derain_andre.htm Derain, André]
* 
* 

==הערות שוליים==

קטגוריה:קצרמר אמנים
קטגוריה:אמנים פוביסטים
קטגוריה:מאיירים צרפתים
קטגוריה:ציירים צרפתים
קטגוריה:בוגרי אקדמיה ז'וליאן
קטגוריה:צרפתים שנולדו ב-1880
קטגוריה:צרפתים שנפטרו ב-1954
מרכז הליכוד

מרכז הליכוד הוא המוסד העליון של מפלגת הליכוד, הרשאי להחליט בכל ענייני התנועה בין ועידה לוועידה. בין השאר, מוסמך המרכז לשנות את חוקת המפלגה. המרכז הוא הגוף הסמכותי בין ועידה לוועידה. המרכז רשאי ברוב של חבריו לשנות החלטה של הוועידה. כל החלטה כזו של המרכז תובא לידיעתה של הוועידה הבאה שלאחר קבלת אותה החלטה ותוקף החלטת המרכז יפקע, אם לא תאושר על ידי הוועידה. החלטה על התקשרות של התנועה עם גוף פוליטי אחר תתקבל במרכז, והיא טעונה רוב של חברי המרכז.

מרכז הליכוד, נכון לשנת 2022, הוא המרכז הרביעי מאז הקמת הליכוד. קודם להקמת הליכוד היה מרכז חירות.

בית הדין של הליכוד בהחלטה מ-2022, קבע כי חברי המרכז לא נבחרו מחדש מאז 2012, למעלה מעשור.<ref></ref><ref></ref>

הליכוד הוא הסניף הישראלי של הליכוד העולמי ולכן חברי המרכז חברים בהסתדרות הציונית העולמית. המרכז בוחר את נציגיו כצירים בהסתדרות העולמית.

== מבנה ==
===הליך הבחירה===
חברי הליכוד שצברו וותק של שנה וחצי מהתפקדותם למפלגה זכאים לבחור את הנציג המקומי. מדינת ישראל מחולקת לערים ולמועצות שהם סניפי הליכוד, לכל סניף ניתנים מספר נציגים על פי כמות בעלי זכות ההצבעה הרשומים במקום. בבחירות הבוחר מסמן מספר מועמדים לתפקיד חברי מרכז מטעם הסניף וכן את חברי מועצת הסניף. למרכז נבחרים אלו שזכו במספר הקולות הרב ביותר עד מילוי מכסת הנציגים של הסניף.

חברי סיעת הליכוד בכנסת מקבלים מינוי למרכז מתוקף כהונה וכן בעלי תפקידים נוספים. מינוי מסוג זה למרכז הוא לצמיתות וללא צורך בבחירה מחדש.

===ועידת הליכוד===
בזמן התכנסותו הראשונית של המרכז לאחר בחירתו נקרא מוסד זה ועידת הליכוד. בזמן זה ניתן לקבוע חוקים בהליך פשוט ביחס להמשך הן מצד הרוב הדרוש והן מצד הליך כינוס החברים.

===כהונת המרכז===
במרכז חברים כ-3,700 צירים המורכבים מחברי ליכוד שנבחרו בבחירות בסניפי התנועה בערים ומצירים מתוקף תפקידם. לאחר תקופת ועידת הליכוד המרכז ממשיך לפעול עד בחירת מרכז חדש ולקיום ועידה נוספת. המרכז רשאי ברוב של חבריו לשנות החלטה שנתקבלה בוועידה. החלטות המרכז נותרות בתוקף במהלך תקופת כהונתו, ומובאות לאשרור בוועידה הבאה לאחר קבלתן. אם הוועידה אינה מאשרת את תוקף החלטות המרכז היוצא, הן פוקעות.

עד 2006 היה המרכז אמון על בחירת חברי הכנסת של התנועה, אולם מספר שבועות לפני הבחירות הכלליות ב-2006 בחר המרכז לקבל את הצעתו של היו"ר דאז, בנימין נתניהו, ולשנות את חוקת התנועה כך שהסמכות לבחירת הח"כים תועבר למתפקדים. חברי המרכז בוחרים את תאריך ההצבעה לראשות התנועה ולהרכבת הרשימה, וכן החלטה על התקשרות של מפלגת הליכוד עם גוף פוליטי אחר דורשות החלטת מרכז ברוב קולות.

בתנועת הליכוד כ-118 אלף מתפקדים נכון לשנת 2019. מתפקדים אלו בוחרים את יו"ר התנועה ואת הרכב הרשימה.

לפי חוקת הליכוד, המרכז צריך להתכנס מדי שישה חודשים ולפחות פעם אחת בשנה.

כיום יו"ר המרכז הוא חיים כץ.

== ראשי מרכז הליכוד ==
ראשי מרכז הליכוד קובעים את סדר היום בישיבות המרכז בתיאום עם יו"ר המפלגה. במקרים של חילוקי דעות מכריעה עמדת יו"ר המפלגה.
{| class="wikitable"
|- bgcolor="#F0F0F0"
! מספרסידורי !! שם !! תחילת הכהונה
|-
| 1 || אריאל שרון ||
|-
| 2 || צחי הנגבי || 22 בנובמבר 2004
|-
| 3 || משה כחלון || דצמבר 2005 (רשמית: מאי 2008)
|-
| 4 || דני דנון || 30 ביוני 2013
|-
| 5 || חיים כץ || 29 בדצמבר 2015
|-
|}

==קישורים חיצוניים==
* 
* 

==הערות שוליים==

קטגוריה:הליכוד: קבוצות וארגונים
יהודה אופן

יהודה אוֹפֶן (4 באפריל 1922 – 24 באפריל 1997) היה משורר עברי, פזמונאי, עורך, עיתונאי, מתרגם ומלחין ישראלי.

==קורות חיים==
יהודה אופן נולד בעיר אלטונה שבגרמניה בשנת 1922. התחנך בגימנסיות בקיל ובהמבורג. בשנת 1938, בימי גרמניה הנאצית, היה בין היהודים שהוגלו מגרמניה לזבונשין שבפולין ועלה לארץ ישראל כמעפיל צעיר בשנת 1939. הוא שהה שנתיים בקיבוץ נען בהכשרת הנוער העובד, עד שנת 1941. התנדב לצבא הבריטי ושירת בעת מלחמת העולם השנייה למשך כמה שנים. התגייס לצה"ל ושירת גם בצבא הקבע תקופה קצרה. לאחר שחרורו ניסה מזלו בחקלאות, בפקידות ובליטוש יהלומים ולבסוף הגיע לעיתונאות, והיה עיתונאי ועורך בכיר ב"על המשמר" במשך שנים רבות, 1960–1980.
החל לפרסם שיריו בכתב העת "גליונות" של יצחק למדן.

בשנת 1960 (תש"ך) זכה בפרס אקו"ם לספרות.

בשנת 1975 השלים תואר ראשון מאוניברסיטת לונדון, ובשנת 1977 תואר שני בספרות השוואתית מהאוניברסיטה העברית בירושלים.

בשנת 1946 נישא לטובה ארביסֶר, והיה אב לבת.

אופן נפטר בתל אביב בשנת 1997. נקבר בבית העלמין ירקון (כעבור שנה נקבר לידו בן-ציון תומר).

==יצירתו==
יהודה אופן נודע באופי הביקורתי שלו ובשיריו העשויים מחומרים שהביא עמו מהתרבות הגרמנית. כתב שירים למוזיקאים ולזמרים, ביניהם לזמר אריס סאן את השירים "אם אתה צעיר בלב", "יש אהבה אתה אומר", "נערה ממש אוצר" ו"תל אביב". שיר מוכר נוסף שכתב הוא "פרידת מלח", שהלחין ושר בני ברמן. כמו כן תרגם מספריו של אריך קסטנר. פרסם כעשרה כרכי שירה וכחמישה קובצי סיפורים. בסוף ימיו קבל על כך שדור הקוראים הצעיר אינו מכיר את שירתו.

==ספריו==
* ללא לאן: שירים; רישומים ועטיפה: יהודה בקון, תל אביב: עקד, תשכ"א.
* הר וחול: שירים; ציורים: גרשון גרא, תל אביב: עקד, תשכ"ג.
* לא אגדת חורף: מסע לגרמניה תשכ"ט, רמת גן: עקד, 1969. (שירים)
* במעגל סגור: סיפורים של ארבע יבשות, תל אביב: ספרית פועלים, תשל"ט 1979.
* נופים פנימה: שירים, תל אביב: עקד, תשל"ט 1979.
* נבילת ורד: שירי אהבה מאֻחרת, תל אביב: אל"ף, תשמ"ג 1983.
* שירים ברחוב עייף, תל אביב: ספרית פועלים, תשמ"ה 1984.
* מסכת אב, תל אביב: עקד, תשמ"ו 1986. (שירים)
* פגישות מעבר לזמן, תל אביב: עקד, תשמ"ו 1986. (שירים)
* סקירה במסעף-תומר: סיפורים, תל אביב: ספרית פועלים, תשמ"ח 1988.
* מי שפעם הוליד כוכב: שירים, תל אביב: עקד, תש"ן 1990.
* בין קׁדש לטמטום: שירים, תל אביב: ספרית מעריב, תשנ"ג 1992.
* מסע חוזר לגרמניה וממנה: יומן דרכים 1994–תשנ"ד, אור יהודה: ספרית מעריב, תשנ"ד 1994. (שירים)

==לקריאה נוספת==
* פנחס לנדר, 'שירתו המסכמת של יהודה אופן', מאזנים נב, 2 ((תשמ"א), 135–140.
* קובי נסים, "כתיבה כהנצחה", עתון 77, גיליון 141, 10/1991, על: יהודה אופן, "מי שפעם הוליד כוכב", הוצאת עקד, 1990

==קישורים חיצוניים==

* 
* 

מפרי עטו:
* 
* 
* 
* 
* 

==הערות שוליים==

קטגוריה:משוררים כותבי עברית
קטגוריה:משוררים ישראלים
קטגוריה:פזמונאים ישראלים
קטגוריה:סגל על המשמר
קטגוריה:זוכי פרס אקו"ם
קטגוריה:מתנדבי היישוב לצבא הבריטי
קטגוריה:ישראלים ילידי גרמניה
קטגוריה:בוגרי אוניברסיטת לונדון
קטגוריה:אנשי העלייה החמישית
קטגוריה:אישים הקבורים בבית הקברות ירקון
קטגוריה:מגורשי זבונשין
קטגוריה:ניצולי השואה: גרמניה
קטגוריה:ישראלים שנולדו ב-1922
קטגוריה:ישראלים שנפטרו ב-1997
ישעיהו אוסטרי-דן

ישעיהו אוסטרי-דן (אויסטריאק) (ב' בטבת תרע"ב, 23 בדצמבר 1911–ט' בכסלו תשס"א, 6 בדצמבר 2000) היה סופר עברי, מתרגם, מחנך ועורך.

==ביוגרפיה==

ישעיהו אוסטרי-דן נולד באוסטרוב מזובייצק, פולין בשנת 1911. למד ברשת החינוך "תרבות", והיגר עם הוריו, כנער צעיר, לבלגיה. שם השלים את לימודיו הגבוהים. הצטרף לתנועת השומר הצעיר והיה שליח, מדריך ופעיל במסגרות החינוך הציוניות. מלחמת העולם השנייה סיכלה את תוכניתו לעלות לישראל. בשנת 1942 היגר למקסיקו. הוא התגלגל שנים רבות בדרום אמריקה, ולימד בקובה ובמקסיקו.

הוא פרסם באותן השנים את יצירותיו גם ביידיש. בשנת 1961 עלה לישראל, הצטרף למפ"ם ופעל גם במסגרתה. היה בין עורכי "הד החינוך" ותרגם ספרים רבים מספרדית. תרגם את ענקי הספרות הלטינו אמריקאית: גבריאל גארסיה מארקס, אלחו קרפנטייר הקובני, חוליו קורטסר, קאמילו חוסה סלה הספרדי וקרלוס פואנטס המקסיקני.

גולת הכותרת של יצירתו היא טרילוגיית הענק "מתושלח", סיפור חייו של פליט יהודי בעת מלחמת העולם השנייה, לפניה ואחריה. על יצירה זו זכה אוסטרי-דן בפרס אקו"ם לשנת תש"ם.

ישעיהו אוסטרי-דן נפטר בט' בכסלו תשס"א, 6 בדצמבר שנת 2000 בגיל 88.
==מספריו של ישעיהו אוסטרי-דן==
*אוקיינוס, ביתן, תל אביב, 1983.
*בבוא הרוח, גוויות פורחות, מתושלח כרך ה', תל אביב, 1992.
*חופים, זמורה ביתן, תל אביב, 1985.
*טנדו - הסף האל, תל אביב, 1993.
*מפלאות המאייה, מקסיקו הקדמונית, תל אביב, 1962.
*מילון שימושי, ספרדי-עברי ועברי-ספרדי, תל אביב, 1977.
*נהרה, זמורה ביתן, תל אביב, 1987.
*מתושלח, זמורה ביתן, תל אביב, 1981.
*רמתראם: פואמה, ירושלים, 1967.
*המפגש עם האינסוף, תל אביב, 1996.

==קישורים חיצוניים==

* 

קטגוריה:סופרים כותבי עברית
קטגוריה:בוגרי השומר הצעיר
קטגוריה:סופרים ישראלים
קטגוריה:ישראלים ילידי פולין
קטגוריה:עולים בשנות ה-1960
קטגוריה:ישראלים שנולדו ב-1911
קטגוריה:ישראלים שנפטרו ב-2000
הישר הממשי

הישר הממשי הוא תיאור גאומטרי של קבוצת כל המספרים הממשיים <math> \mathbb{R} </math>. המונח הישר הממשי מתייחס לקבוצת המספרים הממשיים יחד עם המבנה הגאומטרי והטופולגי שלה.

== הישר כמרחב וקטורי ==
ניתן להתייחס לישר הממשי כמרחב וקטורי מממד 1 מעל שדה המספרים הממשיים, בעל מכפלה פנימית (כפל מספרים ממשיים רגיל) וכך נקבל כי הישר הוא מרחב אוקלידי מממד 1. עם זאת, מקרה זה אינו בעל עניין, ובדרך כלל נתחיל להתעניין במכפלות קרטזיות של הישר הממשי עם עצמו לקבלת מרחבים אוקלידיים מממדים גבוהים יותר, אולם הישר הממשי הוא אכן מרחב וקטורי והיה המקום הראשון בו הוחל בחקירת מבנים אלו.

שדה המספרים הממשיים הוא גם מרחב וקטורי מעל שדה המספרים הרציונליים, מממד אינסופי.

==עוצמה==
עוצמתו של הישר הממשי מכונה "עוצמת הרצף". הוכחת האלכסון של קנטור מראה שעוצמה זו אינה בת מנייה.

== טופולוגיה בישר הממשי ==
כאשר מתייחסים לישר הממשי כמרחב טופולוגי, הטופולוגיה עליו מוגדרת כטופולוגיה המושרית מהמטריקה הטבעית של הערך המוחלט <math>d(x,y) = |x-y|</math>, או באופן שקול, כטופולוגיית הסדר המושרית מיחס הסדר הקווי הרגיל שמוגדר עליו. יחד עם זאת ניתן להגדיר על המספרים הממשיים טופולוגיות נוספות כדוגמת: הישר של סורגנפריי, טופולוגיה דיסקרטית ועוד.

הישר הממשי מהווה דוגמה יסודית לתכונות טופולוגיות רבות. לדוגמה הישר הממשי הוא קומפקטי מקומית אבל לא קומפקטי, הוא מרחב מטרי שלם, קשיר, פרקומפקטי שמקיים את האקסיומה השנייה של המנייה. בנוסף, הוא בעל מבנה של יריעה חלקה ואף אנליטית באופן טריוויאלי, וכל מבנה אחר של יריעה חלקה שמוגדר עליו, שהומאומורפי למבנה הטופולוגי הרגיל, דיפאומורפי למבנה הדיפרנציאלי הטריוויאלי.

==קישורים חיצוניים==
* 

קטגוריה:מרחבים מטריים
קטגוריה:מרחבים טופולוגיים יחידאים
קטגוריה:מספרים ממשיים
es:Recta real
אהרן ציזלינג

אהרן צִיזְלִינְג (ז' באדר תרס"א, 26 בפברואר 1901 – 16 בינואר 1964) היה מאנשי העלייה השנייה. חבר הכנסת ושר החקלאות הראשון של מדינת ישראל. מחותמי מגילת העצמאות.

==ביוגרפיה==
אהרן ציזלינג חותם על מגילת העצמאות 1948
ציזלינג נולד בנרוצ'יובוצי, אחוזה חקלאית בפלך מינסק שברוסיה הלבנה, בתחום המושב של האימפריה הרוסית (כיום בבלארוס) לצבי מנחם ציזלינג ולאסתר לבית קפלן. אח ליהודית, מאיר, יוסף, משה ויצחק.

ב-1914 עלה ארצה, עם משפחתו, במסגרת העלייה השנייה. למד בבית הספר "תחכמוני" בתל אביב ובגימנסיה הרצליה. ב-1920 היה ממייסדי ”חבורת העמק” והחל לעבוד בסלילת כביש עפולה-נצרת. ב-1923 היה בין מייסדי קיבוץ עין חרוד והיה חבר בו עד יומו האחרון.

ציזלינג היה פעיל בארגון ההגנה ובשנים 1941–1942 היה חבר המפקדה הארצית.

ציזלינג היה חבר הנהלת הוועד הלאומי, מראשי התנועה לאחדות העבודה, עמה עזב את מפא"י ועבר לאחדות העבודה - פועלי ציון ואחר כך למפ"ם. היה חבר בולט בצוות שניסח את מגילת העצמאות. כיהן כשר החקלאות בממשלה הזמנית. פרש ממפ"ם יחד עם אחדות העבודה - פועלי ציון, והמשיך להיות ח"כ מטעם "אחדות העבודה" עד לסוף הכנסת השנייה, אולם לא המשיך בפעילות במפלגה. אהרון ציזלינג היה ממייסדי המשכן לאמנות ע"ש חיים אתר יחד עם האמן חבר הקיבוץ חיים אתר.

אביו של ציזלינג היה רב, ונמנה עם מקימי בית הכנסת הגדול של תל אביב ברחוב אלנבי.

ציזלינג נישא בסביבות 1920 לשרה טופול (בת נחמן ומלכה טופול מבריסק). לזוג נולדו ארבעה בנים ובת. ציזלינג נפטר ב-1964 ונקבר בקיבוץ עין חרוד מאוחד.

== הנצחתו ==
* על שמו של ציזלינג נקראו רחובות בחיפה, אשדוד ובאר שבע.
* קיבוץ עין חרוד קרא לבית התרבות על שמו
* מעון ילדים באשדוד נקרא על שמו

==כתביו==
* אגרות לרעיה ובנים, עין חרוד: הקיבוץ המאוחד, תשכ"ה.
* "בוש ונכלם": תשובה לראש-הממשלה דוד בן-גוריון על קליטת עליה ועל התנדבות, תל אביב: [חמו"ל], 1950.
* אמת וסלף: על תקומת המדינה ומלחמת הקוממיות. תשובה לד’ בן-גוריון, תל אביב: למרחב, 1959. הספק מתפלמס עם הקדמתו של דוד בן-גוריון לספר "תולדות מלחמת הקוממיות".
* יוסף חיים ברנר בחדרה בימי המלחמה, [ירושלים: חמו"ל, תשל"ו?].
* עין-חרוד וירושלים: דברים, מאמרים, רשימות (ערך: שלמה אבן-שושן), תל אביב: יד טבנקין, תשמ"ח-1988.

== לקריאה נוספת ==
* צבי לבנה, נחמן תמיר, אנשי העלייה השנייה - פרקי זכרונות -כרך ד, הוצאת המרכז לחינוך ותרבות תל אביב, 1972, עמודים 123–127

==קישורים חיצוניים==

* 
* 
* 
* [http://jpress.org.il/Olive/APA/NLI_heb/SharedView.Article.aspx?href=KHM%2F1964%2F01%2F17&id=Ar00116&sk=72198780 אהרן ציזלינג למנוחות], קול העם, 17 בינואר 1964.
* 
* 
* 
* 

==הערות שוליים==

קטגוריה:אנשי העלייה השנייה
קטגוריה:ישראלים ילידי האימפריה הרוסית
קטגוריה:ישראלים ילידי בלארוס
קטגוריה:בוגרי בית הספר תחכמוני (תל אביב)
קטגוריה:בוגרי גימנסיה הרצליה
קטגוריה:חברי הכנסת מטעם אחדות העבודה - פועלי ציון
קטגוריה:חברי הכנסת מטעם מפ"ם
קטגוריה:חברי מועצת המדינה הזמנית מטעם מפ"ם
קטגוריה:חותמי מגילת העצמאות
קטגוריה:שרי ממשלת ישראל הזמנית
קטגוריה:שרי ממשלת ישראל
קטגוריה:חברי הוועד הלאומי
קטגוריה:חברי אספות הנבחרים
קטגוריה:חברי הכנסת השנייה
קטגוריה:עין חרוד מאוחד: אישים
קטגוריה:עין חרוד: חברי הכנסת
קטגוריה:מייסדי קיבוצים
קטגוריה:אתאיסטים ישראלים
קטגוריה:אישים הקבורים בעין חרוד מאוחד
קטגוריה:ישראלים שנולדו ב-1901
קטגוריה:ישראלים שנפטרו ב-1964
ארג

אֵרְג היא יחידת מידה של אנרגיה ושל עבודה מכנית במערכת היחידות של "סנטימטר-גרם-שנייה" (CGS). סימונה הוא "erg". שמה נגזר מהמילה היוונית שמשמעה "עבודה".

ארג אחת שווה בערכה לעבודה הנדרשת על-מנת להפעיל על גוף כוח של דיין אחת ולהעתיק אותו מרחק של סנטימטר אחד, ולכן היא יחידת אנרגיה קטנה למדי. ביחידות הבסיס של מערכת CGS ארג אחת שווה למכפלה של גרם במנה של סנטימטר בריבוע ושנייה בריבוע, ובאופן מתמטי <math>g \frac{cm^2}{s^2}</math>, כאשר g מייצגת גרם, cm מייצגות סנטימטר ו-s מייצגת שנייה. ביחידות מערכת היחידות הבינלאומית ארג אחת שווה ל-<math>10^{-7}</math> ג'ול.

== ראו גם ==
* יחידות מידה לאנרגיה
==קישורים חיצוניים==

* 

קטגוריה:יחידות מידה: אנרגיה
אגם מונונה

אגם מונונה (באנגלית: Lake Monona) הוא אגם מים מתוקים השוכן במדינת ויסקונסין שבארצות הברית. הוא מוקף בשלושה מצדדיו בעיר מדיסון, בירת המדינה ויסקונסין, ובצידו הדרומי בעיר מונונה. אגם זה הוא השני בגודלו לאורך שרשרת של ארבעה אגמים בנהר יהרה (הכוללת גם את האגמים מנטודה, קגונסה וואובסה) הנמצא באזור. הוא מהווה בית למיני דגים רבים, ולכן הוא אגם פופולרי לדיג.

השם "מונונה" מקורו בשפת השבט האינדיאני צ'יפווה שכנראה משמעותו "יופי", אף על פי ששמו האוריגינלי ניתן לאגם על ידי שבט הוינבגו, והוא (בתעתיק אנגלי): "Tchee-ho-bo-kee-xa-te-la" (ובתרגום: "אגם טיפי").

אירוע טרגי שאירע באגם זה, הוא התרסקות מטוס ב-10 בדצמבר 1967 עקב סופה, בה נהרגו הזמר האמריקאי אוטיס רדינג ועוד שישה אחרים בדרכם לקונצרט במדיסון.

==קישורים חיצוניים==

קטגוריה:ויסקונסין: גאוגרפיה
קטגוריה:מדיסון
קטגוריה:ארצות הברית: ימות ואגמים
נון קאוסה פרו קאוסה

נון קאוסה פרו קאוסה (מלטינית: non causa pro causa - "לא סיבה לסיבה") היא קבוצת כשלים לוגיים רטרודוקטיביים שבה הסיבה אינה מזוהה באופן נכון. 

הקבוצה מונה את הכשלים הבאים:

*אפקט משולב (כשל הסיבה הבודדת)
*כיוון הפוך
*כשל רגרסיה
*פוסט הוק ארגו פרופטר הוק (מתאם אקראי)
*קום הוק ארגו פרופטר הוק (מתאם מצביע על סיבתיות)
*כשל הצלף הבודד

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כשלים לוגיים
קטגוריה:מילים וביטויים בלטינית
קרסון סיטי

קרסון סיטי (באנגלית: Carson City) היא עיר הבירה של מדינת נבדה שבארצות הברית. בעיר מתגוררים 58,639 תושבים (2020).
העיר היא עיר עצמאית ואינה שייכת לאף מחוז. העיר קרויה על שמו של איש ההרים, צייד הפרוות, והקצין האמריקני קיט קרסון.

==היסטוריה==
האירופאי הראשון שעבר בסביבת העיר היה ג'ון פרימונט עם משלחת חקר בשנת 1843. בשנת 1851 הוקמה תחנת סחר באזור ששימשה גם כתחנת ביניים למטיילים. העיר עצמה נוסדה בשנת 1859 בעקבות גילוי של זהב וכסף בסביבת נבדה. בשנים שלאחר מכן נבחרה העיר כבירת הטריטוריה. כשנבדה הפכה למדינה מן המניין בשנת 1864, קרסון סיטי הפכה לבירתה. בין השנים 1861 ו- 1869 הייתה העיר בירת מחוז אורמסבי. בסוף המאה ה-19 ועד שנות ה-30 של המאה ה-20 אוכלוסיית העיר פחתה כתוצאה מפתיחת קווי רכבת רחוקים מדי מן העיר.

== גאוגרפיה ==
שטחה הכולל של העיר 403.2 קמ"ר מתוכם 371.3 קמ"ר שטחי יבשה ו- 31.9 קמ"ר שטחי מים (7.91%).

== אוכלוסין==
נכון לשנת 2010 מתגוררים בעיר 55,000 תושבים. בעיר נמצאים 20,171 משקי בית ו- 13,252 משפחות. צפיפות האוכלוסין היא 141 נפשות לקמ"ר.

מבחינה גזעית, 81.1% מתושבי העיר לבנים, 2.4% אינדיאנים, 2.1% אסייתים 1.9% אפרו-אמריקאים, 9.6 מגזעים אחרים ו- 2.9% משני גזעים או יותר.

==אתרים בעלי חשיבות==
* מוזיאון מדינת נבדה
* מוזיאון הרכבת של נבדה

==קישורים חיצוניים==

* 
* 

קטגוריה:נבדה: ערים
קטגוריה:מדינות ארצות הברית: ערי בירה
קטגוריה:יישובים שהוקמו ב-1858
סיבה מורכבת

סיבה מורכבת הוא כשל לוגי רטרודוקטיבי שבו המסובב נגרם על ידי מספר עצמים או אירועים, שהסיבה שזוהתה היא רק אחד או חלק מהם. וריאציה של כשל זה הוא "לולאת היזון", בה המסובב הוא חלק מהסיבה. 

דוגמאות:
* "התאונה נגרמה משום שהשיח נמצא במיקום גרוע" (נכון, אך התאונה לא הייתה מתרחשת כלל לולא היה הנהג שיכור ולולא פסע על המדרכה הולך רגל)
* "התפוצצות צ'לנג'ר אירעה בגלל מזג האוויר הקר" (נכון, אך היא לא הייתה מתרחשת לו טבעות ה-O היו נבנות כהלכה)
* "נכשלתי בבחינה כי הבוחן הקניט אותי" (נכון, אבל נוסף על כך גם לא התכוננת לבחינה ובילית במסיבה עד אור הבוקר ביום שלפני)

קטגוריה:כשלים לוגיים
סיבתיות לא משמעותית

סיבתיות לא משמעותית הוא כשל לוגי רטרודוקטיבי שבו העצם או האירוע המזוהה כסיבה למסובב הוא סיבה אמיתית, אך בלתי משמעותית בהשוואה לסיבות אחרות לאירוע. כמובן, כשל זה אינו חל כאשר כל שאר הסיבות התורמות אינן משמעותיות אף כן. לדוגמה, אין זה כשל לומר שסייעת להביס את מפלגה א' בבחירות כאשר הצבעת עבור מפלגה ב', משום שקולך שווה לכל הקולות האחרים מבחינת משמעותו. 

דוגמאות:
* "העישון גורם לזיהום אוויר בתל אביב" (נכון, אך הזיהום הנגרם כתוצאה מעישון בטל בשישים לעומת הגזים ממפלטי מכוניות, לדוגמה)
* "אכילת בשר לא מבושל באמצע שדה קרב עלולה להוביל למוות" (נכון, אבל הסכנה בבשר הלא מבושל היא מזערית לעומת הסכנה בעמידה באמצע שדה קרב)

קטגוריה:כשלים לוגיים
דיווח יתר של העובדות

דיווח יתר של העובדות הוא כשל לוגי רטרודוקטיבי שבו מוצע הסבר ל'עובדה' שאינה קיימת, או שקיומה מפוקפק. הטוען מקבל באופן בלתי ביקורתי התרחשות אירועים אגדתיים או מיתולוגיים, שמועות או הפרזות ומידע שלא ניתן לאמת ולשחזר. 

כשל "דיווח יתר של העובדות" נובע באופן טבעי מהעובדה שפריטי מידע רבים ביחס לאירועים אינם מצויים בידינו ושטווח הזכירה הישיר של האנושות מוגבל במשכו ובדיוקו. לדוגמה, היום לא ניתן ללמוד באופן ישיר מפיהם של עדים או באמצעות חומר קולנועי מצולם על אירוע כלשהו מן המאה התשע עשרה, והידע שלנו מצטמצם באופן דרמטי ככל שאנו פוסעים הרחק אל תוך ההיסטוריה. מסיבה זו, אנו נוטים לקבל דיווחים ותיאורים כאמת, גם אם הם למעשה מעוותים, מוגזמים או שקריים, במודע או שלא במודע.

==דוגמאות==
:* "ייתכן והמבול המתואר בתנ"ך נגרם על ידי מגפה של הצפות והפשרה חלקית של הקטבים" (כאן, הטוען מקבל את הסיפור התנ"כי כאמת, אך מחפש הסבר רציונלי כלשהו במקום ההסבר המסורתי שהיה זה פועלו של אלוהים.)

:* "התנינים הלבקנים בביוב של ניו יורק הם צאצאיהם של תנינים זעירים שנמכרו לילדים כחיות מחמד. כאשר חיות המחמד גדלו, אנשים נפטרו מהן באמצעות השלכתם לאסלת השירותים" (סיפור נאה, אך איש טרם הבחין בתנין בביוב של ניו יורק)

==ראו גם==
* דיווח חסר של העובדות

דיווח יתר של העובדות
דיווח חסר של העובדות

דיווח חסר של העובדות הוא כשל לוגי רטרודוקטיבי שבו מוצע הסבר תמוה לעובדה מפתיעה או מסתורית רק משום שלא כל העובדות הנלוות דווחו. העובדות הנוספות מצביעות על הסבר רגיל לחלוטין לעובדה. כשל זה מתואר לראשונה על ידי ג'ון סטיוארט מיל בספרו "מערכת לוגית" משנת 1843.

כשל "דיווח חסר של העובדות" אופייני לפסבדו-מדעים. לדוגמה, ספריו של אריך פון דניקן בנויים בעיקרם על שילוב של כשלי דיווח חסר ודיווח יתר של העובדות. גם סיפורי "מעגלי התבואה" ודיווחי העב"מים מבוססים בעיקרם על דיווח חסר של העובדות.

==דוגמאות==

:* "יש מספר רב של דיווחים על ספינות שאבדו במשולש ברמודה ביחס לאזורים אחרים באוקיינוס. זהו סימן ברור לכך שיש משהו מסתורי במקום!" (בפועל, מספר קווים ימיים עמוסים מצטלבים במשולש ברמודה והמספר הגדול של ספינות שאבדו שם נובע מכך שיש מספר גדול יחסית של ספינות השטות באזור, בהשוואה לאזורים אחרים)

:* "רוחה של הבתולה שורה בתוך הפסל שלה. לעיתים קרובות בוכה הפסל על סבלה של האנושות." (ליתר דיוק, בגלל תנאי הלחות במקום, ישנה נטייה להתעבות של טיפות מים בבקרים ולמעשה, הכנסייה כולה 'בוכה' בבוקר)

==ראו גם==
* דיווח יתר של העובדות

קטגוריה:כשלים לוגיים
כשלי ערפול

כשלי ערפול הם כשלים לוגיים בהם יש ערפול ביחס למשמעות. פירוש הטיעון באופן אחד יוביל להנחה ראשית שגויה, ואילו פירוש באופן אחר יוביל להנחה משנית שגויה, ואם מנסים לפרש את שתי ההנחות כנכונות, הטיעון בכללו אינו תקף מבחינה פורמלית. דוגמה טיפוסית:
*לכל החיפושיות שש רגלים.←ג'ון לנון הוא חיפושית.←לכן, לג'ון לנון שש רגליים.

מאחר שמיקום הכשל טמון בפירוש, לא ניתן למיין את הטיעונים הללו כטיעונים שיש בהם כשל בהנחה הראשית או במשנית ולכן הם מהווים קבוצה נפרדת. 

עם כשלי הערפול ניתן למנות את הבאים:
*שפה מעורפלת
*אמפיבולה
*כשלי הפצה
**כשל הרכבה
**כשל חלוקה

כשלי ערפול
אחיהוד

אֲחִיהוּד הוא מושב עובדים בגליל המערבי, הממוקם במרחק של כ-9 ק"מ מזרחית לעכו. נוסד בשנת 1950 על ידי עולים מתימן. משתייך לתנועת המושבים ונכלל במועצה האזורית מטה אשר.

==היסטוריה==
מקור שמו של המושב מפסוק בספר במדבר: .

ההחלטה להקים את המושב התקבלה לאחר שנתגלו באזור מקורות מים המאפשרים הקמת יישוב חקלאי. לצידו של המושב נוסד הקיבוץ יסעור. שני היישובים הוקמו על אדמות הכפר הערבי הנטוש אל-בירווה.
בשנת 1950 הגיעו למושב כ-70 משפחות וכל משפחה קיבלה חלקת אדמה ו-2 פרות. לאחר תקופה, האוכלוסייה הידלדלה מעט ונכון ל-2014 במושב 59 משפחות בעלי אדמות. רוב משפחות הגרעין המייסד הגיעו מאזור שרעב בתימן, בין השאר מהכפרים עות'מא, תעז ומנצורה.

המושב מתנהל על ידי אגודה שיתופית. כיום ישנם 150 חברי אגודה. רק בעלי הנחלות (בעל נחלה - אדם בעל משק, שדה או מטע) הם חברי האגודה בעלי זכות בחירה אחת לשנתיים.

שטחו של המושב עומד על כ-1,800 דונם ומיקומו בקרבת צומת אחיהוד - על כביש 85 וכביש 70 מושך שוכרים חיצוניים.

==אוכלוסייה==
על פי הלשכה המרכזית לסטטיסטיקה במושב מתגוררים 912 תושבים נכון לסוף שנת 2020. בחלוף השנים אופיו של המושב הופך פחות חקלאי ויותר תעשייתי-מודרני.

בעבר ילדי המושב למדו בבית הספר "נר ישראל" אשר נסגר בשנות ה-80 בשל מיעוט תלמידים.

==תעסוקה==
בעידודו של המשרד להגנת הסביבה כדי להתאים את אמצעי ייצור החלב לתקופה, ולמנוע זיהום מי תהום משפכים של רפתות הוצאו הרפתות מתחומי המושב והוקם פארק חלב בגבעה שליד המושב כאשר כשלושה-ארבעה משקים התאחדו להקמת רפת גדולה.

כיום מונה פארק החלב כ-8 רפתות גדולות, אחת מהן רפת רובוטית, והיא הרפת הרובוטית היחידה בגליל המערבי ואחת מ-70 במדינת ישראל.

==בנייה ופיתוח==
מאז שהוקם המושב, התשתיות שופרו, כבישים חדשים נסללו, נבנו גני משחקים, המחלבה הפכה לבית כנסת אשר משמש גם כ"כולל נצר שלום" והמבנה ששימש כמאגר המזון לבעלי החיים במושב הפך לאולם. בתחילת שנות ה-2000 נבנו כ-55 יחידות דיור, ומשנת 2012 מבוצעות עבודות תשתית ל-40 יחידות דיור נוספות.

מע"צ מרחיבה את כבישים 70 ו-85 בסמוך למושב. בספטמבר 2017 נפתחה לציבור תחנת הרכבת אחיהוד.

== תקרית החייזר ==
בשנת 1996 התרחשה במושב תקרית אשר זכתה לשם "תקרית החייזר" או "החייזר מאחיהוד", כאשר ציונה דמתי תושבת המושב, יצאה לחצר ומצאה לטענתה, יצור ירוק בדמות עובר, עם עיניים מתוחות וקווים קטנים היכן שאמור להיות האף והפה, התושבת המבוהלת הביטה ביצור למשך כמה שניות, ואז ניסתה להזיז אותו באמצעות ענף כשהזיזה אותו היצור החל להפריש נוזל ירוק ובלתי מוכר כשזה קרה מיד התקשרה התושבת למשטרה, למקום הגיע, מלווה בכוחות משטרה, מפקד תחנת עכו דני אלקובי וזה כיסה את היצור בדלי פלסטיק ואז, לטענתם, היצור עף לאוויר והתפוצץ. התושבת אספה את חלקי היצור, שמרה אותם במבחנה, ומסרה אותם לידי המשטרה, והם העבירו את הממצאים לידי גורמי הרפואה, לאחר שעבר בדיקות מקיפות נמסר; כי אי אפשר לקבוע את שיוך היצור לאורגניזם או אי אורגניזם, וכן אי אפשר לקבוע אם מדובר בחומר סינתטי או לא. התקרית משכה לאזור לא מעט צלמי פפראצי וחובבי עבמי"ם, אשר בטוחים כי מדובר בילוד של חייזר, מנגד, תושבי המקום מטילים ספק בטענותיה של ציונה. התקרית לא פוענחה עד עצם היום הזה.<ref></ref>

==קישורים חיצוניים==

* [http://www.romgalil.org.il/cds/244/ אחיהוד] באתר הרשות לפיתוח הגליל
* [http://ahihud.co.il/ אתר הבית של המושב]
* 

==הערות שוליים==

קטגוריה:יישובים שהוקמו ב-1950
קטגוריה:מושבים
קטגוריה:מושבי תנועת המושבים
קטגוריה:יישובים דתיים בישראל